[{"text_idx": "#000005", "text": "Ez zuen alferrik aipatu Nerea Ibarzabalek Uma Thurman aktorea atzoko bere agurrean, ez horixe. Lehen itzulian eman (edo kendu?) zizkioten puntuak azken fasera sailkatzeko murritzegi iritzita, askok Irun\u0303eko finaletik kanpo jotzen zuen manba beltza, aukerak lurpean zituela. Atzo, ordea, 2.000 ikusleren aurrean Laugako finalaurrekoa irabazita, abantaila handia hartu du final nagusira sartzeko hautagaien lehian. Eta erne, badakizue nola bukatzen diren Tarantinoren filmak..."}, {"text_idx": "#000007", "text": "Aldez aurretik, barka Baionako saioa izanda Frantziako Tourrari aipamena egitea, baina txapelketan, itzuli handian egiten den moduan, gazte onenari maillot zuria emango balitzaio, En\u0303aut Martikorenaren soinean jartzea proposatuko nuke. Ezberdina da. Originala. Eta errespetutsua. Aurkezleak gaia bi aldiz errepikatu arte zain egoten da kantari hasteko."}, {"text_idx": "#000009", "text": "Saio amaieran, Julio Soto izan zen gorago egotea espero nuen bertsolarietako bat. Gorritikoak, fin eta zorrotz, ofizio guztiei atera zien distira, harik eta zortziko txikian, Unai Agirreri ironiaz betetako sasi-azterketa psikologikoa eginez goia zuen arte: \u201cnik uste haurtzaroko/ trauma bat duzula.\u201d Oholtzatik txapelketari agur esanez jaitsi zen... goizegi, akaso?"}, {"text_idx": "#000014", "text": "Zer eta txapelketa honetako gidoiak Tarantinok idazten dituela jakinda."}]